Neuvoston asetus (EY) N:o 1553/95, annettu 29 päivänä kesäkuuta 1995, Kreikan liittymisasiakirjaan liitetyllä pöytäkirjalla N:o 4 käyttöön otetun puuvillatukijärjestelmän mukauttamisesta viidennen kerran



Virallinen lehti nro L 148 , 30/06/1995 s. 0045 - 0047



NEUVOSTON ASETUS (EY) N:o 1553/95, annettu 29 päivänä kesäkuuta 1995, Kreikan liittymisasiakirjaan liitetyllä pöytäkirjalla N:o 4 käyttöön otetun puuvillatukijärjestelmän mukauttamisesta viidennen kerran EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon Kreikan liittymisasiakirjan ja erityisesti puuvillaa koskevan pöytäkirjan N:o 4, sellaisena kuin se on viimeksi muutettuna asetuksella (EY) N:o 2760/94 (1), 11 artiklan, ottaa huomioon Kreikan liittymisasiakirjaan (2) liitetyllä pöytäkirjalla N:o 4 käyttöön otetun puuvillan tukijärjestelmän mukauttamisesta toisen kerran 30 päivänä kesäkuuta 1992 annetun neuvoston asetuksen (ETY) N:o 2052/92 ja erityisesti sen 5 artiklan, ottaa huomioon komission ehdotuksen (3), ottaa huomioon Euroopan parlamentin lausunnon (4), ottaa huomioon talous- ja sosiaalikomitean lausunnon (5), sekä katsoo, että pöytäkirjalla N:o 4 käyttöön otetun järjestelmän asetuksena (EY) N:o 2052/92 5 artiklassa tarkoitetun tarkastelun tulokset osoittavat, että on tarpeen mukauttaa tätä järjestelmää, tutkimus puuvillanviljelyn vaikutuksista alueilla, joilla puuvillanviljelyä harjoitetaan, osoittaa mahdollisuuden lisätä tuotantoa niillä yhteisön vyöhykkeillä, jotka ovat sopivimpia tälle viljelylle ottaen huomioon myös yhteisön puuvillakuidun tarpeet; näistä syistä olisi nostettava taattua enimmäismäärää, toisaalta, jotta ei edistettäisi tämän viljelyn lisääntymistä siihen huonommin soveltuvilla alueilla ja kustannusten nousua, olisi laskettava kohdehintaa suhteessa taatun enimmäismäärän kasvuun sekä poistettava kaikki rajoitukset tuen vähentämiselle silloin, kun taattu enimmäismäärä ylitetään; kohdehintaa vahvistettaessa on tarpeen ottaa huomioon yhteisessä maatalouspolitiikassa sovellettavista laskentayksiköstä ja muuntokursseista annetun asetuksen (ETY) N:o 3813/92 (6) muuttamisesta 23 päivänä tammikuuta 1995 annetulla neuvoston asetuksella (EY) N:o 150/95 säädetty ecu-määräisten hintojen tarkistus, talousarvion yksinkertaistamiseen ja toimijoiden tasa-arvoisuuteen liittyvistä syistä tuen vähentämistä ei pitäisi lykätä, tuotannon erilainen kehitys tuottajajäsenvaltioissa on aiheuttanut tiettyjä tasapainottavan järjestelmän toimintaan liittyviä epäoikeudenmukaisia vaikutuksia; oikeudenmukaisemman järjestelmän luomiseksi olisi säädettävä, että tuen vähennys taatun enimmäismäärän ylittyessä kohdistuu suhteellisesti ylityksestä vastuussa oleviin jäsenvaltioihin, kuitenkin voidaan tällaisen vähennyksen vaikutuksia pehmentää siinä laajuudessa, ottaen erityisesti huomioon keskihinnan tason maailmanmarkkinoilla, kuin budjetin määräyksiä ei ole sivuutettu; lisäksi olisi kuitenkin säädettävä puuvillan mahdollisten tuottajajäsenvaltioiden mahdollisuudesta aloittaa viljely vahvistamalla tuotantotaso, johon tasapainottavaa järjestelmää ei sovelleta, kohdehintaa ja tuottajalle tuen saannin takaamiseksi maksettavaa vähimmäishintaa ei pitäisi enää vahvistaa vuosittain, jotta toimijat voisivat tehdä pitempiaikaisia tuotanto- ja jalostusohjelmia, ja neuvoston asetuksella (ETY) N:o 1152/90 (7), käyttöön otettu tukijärjestelmä puuvillan pientuottajille on vaikuttanut tuotannon rakenteisiin siten, että tavoitteen saavuttaminen on vaikeutunut ja siksi on aiheellista säätää, että mainittu tukijärjestelmä poistetaan kumoamalla asetus (ETY) N:o 1152/90, tietyissä tuotantojäsenvaltioissa kärsitty kuivuus ja sen vakavat seuraukset toimijoille huomioon ottaen on uuden oikeudenmukaisemman hallintojärjestelmän luominen erityisen tärkeätä; edellä mainitun järjestelmän analyysin perusteella saatujen muiden tavoitteiden saavuttaminen edellyttää mahdollisimman pikaisten muutosten toteuttamista; erityisesti tukijärjestelmän puuvillan pientuottajille poistaminen on toteutettava mahdollisimman nopeasti tehottoman ja ei-toivotun yhteisön varojen käytön lopettamiseksi; eri toimenpiteet muodostavat osan yhdentyneestä ratkaisusta: tämän vuoksi on ajankohtaista säätää näiden toimenpiteiden toteuttamisesta kokonaisuudessaan markkinointivuotta 1995/1996 varten, kokemus voi osoittaa, että myös muut mainitussa pöytäkirjassa säädetyn järjestelmän mukautukset ovat tarpeen; tästä syystä olisi säädettävä menettelystä, jolla neuvosto voi mukauttaa tämän järjestelmän. ON ANTANUT TÄMÄN ASETUKSEN: 1 artikla Tällä asetuksella vahvistetaan Kreikan liittymisasiakirjaan liitetyn pöytäkirjan N:o 4 3, 8, 9 ja 11 kohdassa edellytetyt mukautukset asetuksella (ETY) N:o 1964/87 (8) käyttöön otettuun pellavan tukijärjestelmään. 2 artikla Korvataan asetuksen (ETY) N:o 1964/87 2 artikla seuraavasti: "2 artikla 1. Otetaan käyttöön taattu enimmäismäärä, jolle myönnetään puuvillaa koskevassa pöytäkirjassa N:o 4 olevassa 3 kohdassa tarkoitettua tukea. Tämä määrä vahvistetaan jokaiseksi markkinointivuodeksi 1 031 000 tonniksi puuvillaa, josta siemeniä ei ole poistettu. 2. Taattu enimmäismäärä jaetaan jäsenvaltioiden kesken seuraavasti (taattu kansallinen määrä): >TAULUKON PAIKKA> 3. Jos tosiasiallinen tuotanto markinointivuoden aikana on suurempi kuin taattu enimmäismäärä, alennetaan tämän markkinointivuoden kohdehintaa kaikissa niissä jäsenvaltioissa, joissa tuotanto ylittää taatun kansallisen määrän, puolella taatun kansallisen määrän ylityksen prosentuaalisesta osuudesta, sanotun kuitenkaan rajoittamatta 4 kohdan soveltamista. Tämä vähennys vahvistetaan toisaalta ottaen huomioon taatun enimmäismäärän ylitys ja toisaalta suhteessa kunkin jäsenvaltion tosiasiallisen tuotannon ja sen taatun kansallisen määrän väliseen erotukseen, sanotun kuitenkaan rajoittamatta 4 kohdan soveltamista. Sovellettavat vähennykset vahvistetaan asetuksen (ETY) N:o 1308/70 (1) 12 artiklassa säädettyä menettelyä noudattaen. 4. Jos yhden markkinointivuoden aikana: - 3 kohdan säännöksiä on sovellettu, - maailmanmarkkinahinnan painotettu keskiarvo, jota on käytetty maksettavan tuen määrän vahvistamiseksi, on suurempi kuin 30,2 ecua 100 kilogrammalta, ja - tukijärjestelmän kokonaismenot talousarvioissa ovat pienemmät kuin 770 miljoonaa ecua, käytetään kolmannessa luetelmakohdassa mainittu talousarvion poikkeama tuen määrän nostamiseen kaikissa jäsenvaltioissa, joiden todellinen tuotanto ylittää taatun kansallisen määrän. Kuitenkin ensimmäisen luetelmakohdan perusteella nostettu tuen määrä ei saa ylittää - tuen määrää, joka on laskettu 3 kappaletta soveltamatta - 3 kappaleen mukaisesti 1 120 000 pellavatonnin, josta siemeniä ei ole poistettu, taatun enimmäismäärän perusteella laskettua tuen määrää, josta Espanjan taattu kansallinen määrä on 270 000 tonnia ja Kreikan taattu kansallinen määrä on 850 000 tonnia. Yksityiskohtaiset säännöt päätöksenteosta tukea nostettaessa samoin kuin jäsenvaltioiden komissiolle päätöksentekoa varten toimitettavista tiedoista vahvistetaan asetuksen (ETY) N:o 1308/70 12 artiklassa säädettyä menettelyä noudattaen. 5. Edellä 3 ja 4 kohtaa ei sovelleta muihin jäsenvaltioihin kuin Kreikkaan ja Espanjaan. Kuitenkin tapauksissa, joissa jossakin näistä jäsenvaltioista pellavan, josta siemeniä ei ole poistettu, todellinen tuotanto ylittää 1 500 tonnia markkinointivuoden aikana ja yhteisön todellinen tuotanto ylittää taatun enimmäismäärän, tavoitehintaa alennetaan kyseisessä jäsenvaltiossa puolella 1 500 tonnin ylityksen prosentuaalisesta osuudesta. (1) EYVL N:o L 146, 4. 7. 1970, asetus sellaisena kuin se on muutettuna asetuksella (EY) N:o 3290/94 (EYVL N:o L 349, 31. 12. 1994, s. 105)". 3 artikla Korvataan pöytäkirjassa N:o 4 oleva 8 kohta seuraavasti: "8. Kohdehinta vahvistetaan 106,30 ecuksi 100 kilogrammalta puuvillaa, josta siemeniä ei ole poistettu. Tämä hinta koskee puuvillaa, - joka on virheetöntä, aitoa ja myyntikelpoista, - jonka kosteuspitoisuus on 10 prosenttia ja jossa on 3 prosenttia epäpuhtauksia, - jolla on tarvittavat ominaisuudet, jotta siitä saadaan siementen poistamisen jälkeen 32 prosenttia laatuluokkaan N:o 5 kuuluvia (white middling) ja 28 millimetrin pituisia (1-3/32) kuituja.". 4 artikla Lisätään pöytäkirjaan N:o 4 kohta seuraavasti: "8a. Tuotantotukea myönnetään ainoastaan niille yrityksille, jotka ostavat puuvillaa, josta siemeniä ei ole poistettu, hintaan, joka on vähintään sama kuin vähimmäishinta. Vähimmäishinta vahvistetaan 100,99 ecuksi 100 kilogrammalta puuvillaa, josta siemeniä ei ole poistettu, kohdehinnan perustana olevalle laadulle, maatilalta alkaen." 5 artikla Poistetaan a kohta pöytäkirjassa N:o 4 olevan 9 kohdan toisesta alakohdasta. 6 artikla Korvataan pöytäkirjassa N:o 4 oleva 11 kohta seuraavasti: "11. Markkinointivuoden 1999/2000 alkuun mennessä komission on toimitettava neuvostolle kertomus puuvillan tukijärjestelmän toiminnasta. Jos kertomus osoittaa tarpeelliseksi, neuvosto päättää määräenemmistöllä komission ehdotuksesta ja kuultuaan Euroopan parlamenttia järjestelmän mahdollisista mukautuksista ottaen huomioon toisaalta tämän järjestelmän toiminnasta saadun kokemuksen ja toisaalta peltokasviviljelyjen tukijärjestelmän." 7 artikla Kumotaan asetus (ETY) N:o 1152/90 1 päivästä syyskuuta 1995. Sitä sovelletaan kuitenkin markkinointivuoden 1994/1995 tukihakemuksiin. 8 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan markkinointivuodesta 1995/1996. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 29 päivänä kesäkuuta 1995. Neuvoston puolestaJ. BARROT Puheenjohtaja (1) EYVL N:o L 294, 15.11.1994, s. 1 (2) EYVL N:o L 215, 30.7.1992, s. 10 (3) EYVL N:o C 94, 14.4.1995, s. 4 (4) EYVL N:o C 151, 19.6.1995 (5) EYVL N:o C 155, 21.6.1995, s. 21 (6) EYVL N:o L 22, 31.1.1995, s. 1 (7) EYVL N:o L 116, 8.5.1990, s. 1, asetus sellaisena kuin se on muutettuna asetuksella (ETY) N:o 2054/92 (EYVL N:o L 215, 30.7.1992, s. 13). (8) EYVL N:o L 184, 3.7.1987, s. 14, asetus sellaisena kuin se on viimeksi muutettuna asetuksella (EY) N:o 2760/94 (EYVL N:o L 294, 15.11.1994, s. 1).